CELEX: 32016D1873
Language: hr
Date: 2016-10-10 00:00:00
Title: Odluka Vijeća (EU) 2016/1873 od 10. listopada 2016. o potpisivanju, u ime Europske unije, Sporazuma o osnivanju Međunarodne zaklade EU–LAC

22.10.2016   
            
            
               HR
            
            
               Službeni list Europske unije
            
            
               L 288/1
            
         ODLUKA VIJEĆA (EU) 2016/1873
   od 10. listopada 2016.
   o potpisivanju, u ime Europske unije, Sporazuma o osnivanju Međunarodne zaklade EU–LAC
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegov članak 209. stavak 2. i članak 212. stavak 1., u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Vijeće je 23. ožujka 2012. ovlastilo Komisiju za otvaranje pregovora o međunarodnom sporazumu između Europske unije te njezinih država članica i latinoamaeričkih i karipskih zemalja o osnivanju Zaklade EU–LAC kao međunarodne organizacije.
            
         
               (2)
            
            
               Pregovori o Sporazumu o osnivanju Međunarodne zaklade EU–LAC („Sporazum”) uspješno su zaključeni 29. siječnja 2015.
            
         
               (3)
            
            
               Sporazumom će se Zaklada EU–LAC osnovati kao međunarodna organizacija s pravnom osobnošću u skladu s međunarodnim javnim pravom.
            
         
               (4)
            
            
               Sporazum bi trebalo potpisati u ime Unije, podložno njegovu kasnijem sklapanju.
            
         
               (5)
            
            
               Kada djeluju u okviru Zaklade EU–LAC, Unija i njezine države članice trebale bi koordinirati svoja stajališta u skladu s Ugovorima i načelom lojalne suradnje,
            
         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o osnivanju Međunarodne zaklade EU–LAC, podložno sklapanju navedenog Sporazuma.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Ova Odluka stupa na snagu sljedećeg dana od dana donošenja.
   
      Sastavljeno u Luxembourgu 10. listopada 2016.
      
         
            Za Vijeće
         
         
            Predsjednica
         
         G. MATEČNÁ